Sultan Ibrahim ibni Sultan Iskandar

Sultan Ibrahim ibni Almarhum Sultan Iskandar ( ; diputerakan pada ) ialah Sultan Johor dan Yang di-Pertuan Agong Malaysia yang terkini.

Baginda merupakan anakanda ketiga dan putera sulung kepada Sultan Iskandar dan Enche' Besar Hajah Khalsom. Baginda telah menaiki takhta Kesultanan Johor pada tahun 2010 setelah kemangkatan ayahanda baginda yang juga merupakan Sultan sebelumnya.

Pada 27 Oktober 2023, baginda telah dipilih oleh Majlis Raja-Raja sebagai Yang di-Pertuan Agong Malaysia ke-17, dengan tempoh perkhidmatan selama lima tahun. Pada 31 Januari 2024, baginda secara rasminya telah mengangkat sumpah sebagai Yang di-Pertuan Agong di Istana Negara. 

Baginda kini merupakan raja ketiga terkaya di Asia Tenggara selepas Raja Thailand dan Sultan Brunei.

 Kehidupan awal 
Tunku Ibrahim Ismail ibni Tunku Mahmood Iskandar diputerakan pada 22 November 1958 di Hospital Sultanah Aminah, Johor Bahru, Johor, Persekutuan Tanah Melayu ketika pemerintahan paduka nenda moyang baginda, Sultan Ibrahim Al-Masyhur. Baginda merupakan anakanda ketiga dan putera sulung daripada 10 adik-beradik kepada Sultan Iskandar bersama bondanya iaitu Josephine Ruby Trevorrow, seorang wanita Inggeris dari Torquay, England.Facts on File Yearbook, Published by Facts on File, inc., 1957, Phrase: "Married: Prince Tengku Mahmud, 24, grandson of the Sultan of Johore, & Josephine Ruby Trevorrow, 21, daughter of an English textile..."Morais (1967), m/s 198Morris (1958), m/s 244 Mereka berdua bertemu ketika Sultan Iskandar (sebelum itu Tunku Mahmood) melanjutkan pelajarannya di England. Trevorrow kemudiannya memeluk agama Islam dan menukar namanya kepada Kalsom binti Abdullah setelah berkahwin dengan Tunku Mahmood.

Nenda moyang baginda, Sultan Ibrahim Al-Masyhur mangkat di London pada 8 Mei 1959. Oleh itu, nenda baginda, Sultan Ismail menaiki takhta sebagai Sultan Johor yang baharu. Tunku Ibrahim juga menjadi pewaris takhta kedua, selepas ayahanda baginda.

Tunku Ibrahim memulakan alam persekolahan di Sekolah Temenggong Abdul Rahman 1. Setelah itu, baginda kemudiannya menyambung pelajaran di Trinity Grammar School di Australia pada 1968 selama dua tahun. Sekembalinya baginda ke Johor, baginda kemudiannya belajar di Maktab Sultan Abu Bakar (MSAB). Baginda juga bersekolah di Sekolah Agama Bukit Zaharah dan Sekolah Agama Air Molek di Johor Bahru bagi mempelajari asas-asas agama Islam. 

Beberapa tahun kemudian, baginda telah dihantar ke Pusat Latihan Darat (Pulada) di Kota Tinggi untuk menerima latihan asas ketenteraan selama tiga bulan dan kemudiannya ke Fort Bening, Georgia, Amerika Syarikat. Di sana, baginda telah mengikuti Kursus Asas Pegawai-Pegawai Infantri dan Udara. Baginda kemudiannya mengikuti Kursus Pegawai-Pegawai Pasukan Khas di Fort Bragg, Amerika Syarikat.Karim, Tate (1989), pp. 572 Seterusnya, baginda dilantik sebagai Timbalan Komander, Angkatan Tentera Johor. Baginda menerima sayap penerbangan selepas menerima kursus latihan helikopter di Kem Tentera Kluang. Baginda juga menamatkan tugas latihan selama dua bulan dalam Tentera Laut Diraja Malaysia.

 Sebagai Tunku Mahkota Johor 
Tunku Ibrahim Ismail telah dilantik sebagai Tunku Mahkota Johor pada 3 Julai 1981 dan telah bersemayam di Istana Pasir Pelangi sejak pelantikan itu. Baginda juga pernah menjadi pemangku Sultan Johor pada 26 April 1984 hingga 25 April 1989 ketika ayahanda baginda, Sultan Iskandar telah dilantik sebagai Yang di-Pertuan Agong kelapan. Dalam beberapa tahun ketika itu, Tunku Ibrahim secara beransur-ansur mengambil alih beberapa tugas negeri dan fungsi dari ayahanda baginda yang telah lanjut usia. Hal ini termasuklah ketika mesyuarat Majlis Raja-Raja kali ke-211 dimana Tunku Ibrahim bersama Tunku Abdullah, Tengku Mahkota Pahang telah mewakili ayahanda masing-masing dalam mesyuarat itu.Thanam Visvanathan, Ruler with deep concern for people–Sultan Iskandar revered as protective guardian and helpful to all his subjects, pg 1, 8 April 2001, New Sunday Times Special (Sultan of Johor's Birthday)Conference of Rulers meeting begins,  26 July 2007, The Star (Malaysia)

 Kehidupan peribadi 
Sultan Ibrahim telah berkahwin dengan Raja Zarith Sofiah, puteri kepada Sultan Perak, Sultan Idris Al-Mutawakil Alallahi Shah pada tahun 1982. Baginda berdua dikurniakan 6 orang anakanda iaitu:
 Tunku Mahkota Johor, Tunku Ismail Idris Abdul Majid Abu Bakar Iskandar (diputerakan ). Baginda telah dilantik sebagai Raja Muda Johor oleh nendanya, Sultan Iskandar  dan Tunku Mahkota oleh ayahandanya, Sultan Ibrahim.
 Tunku Tun Aminah Maimunah Iskandariah (diputerakan )Kisah Mawar Merah Kelapan - Yang Amat Mulia Paduka Puteri Tunku Aminah, Puteri Emas Sultan Johor, 11 Oktober 2011. Dicapai pada 8 Julai 2012.
 Tunku Temenggong Johor, Tunku Idris Iskandar Ismail Abdul Rahman (diputerakan )Royals visit special people, JohorBuzz, New Straits Times
 Tunku Laksamana Johor, Tunku Abdul Jalil Iskandar Ibrahim Ismail ( - )
 Tunku Panglima Johor, Tunku Abdul Rahman Hassanal Jefri (diputerakan )Impian puteri raja, AZIMI MUSTAPHA, Rencana Utama, 13 November 2008, KOSMO!
 Tunku Putera Johor, Tunku Abu Bakar Mahmood Iskandar Ibrahim (diputerakan )

 Sebagai Sultan Johor 
 Kemahkotaan 

Beberapa jam sebelum kemangkatan ayahanda baginda, Sultan Iskandar pada 22 Januari 2010, Tunku Ibrahim Ismail sekali lagi dilantik sebagai pemangku sultan berikutan laporan perubatan mengenai kemangkatan Sultan Iskandar yang masih belum disahkan. Pada waktu malam hari yang sama, Sultan Iskandar telah mangkat dan Tunku Ibrahim dimasyhurkan sebagai Sultan Johor yang baharu pada keesokan harinya dengan gelaran Sultan Ibrahim. Menteri Besar Johor, Abdul Ghani Othman mengumumkan pemasyhuran itu di Istana Besar, Johor Bahru dan mengumumkan tentang musim perkabungan bagi kerabat diraja Johor yang terdekat adalah selama 40 hari manakala bagi rakyat Johor pula ialah tujuh hari. Semasa musim perkabungan, Sultan Ibrahim buat pertama kalinya ke mesyuarat Majlis Raja-Raja sebagai Sultan Johor.

Pada tahun 2013, kerja-kerja penaiktarafan Istana Besar dan Istana Bukit Serene telah mula dilangsungkan atas perkenan baginda yang berkehendak agar Istiadat Kemahkotaan baginda diadakan pada 5 Mei 2014. Walau bagaimanapun, disebabkan kerja-kerja yang tidak dapat disiapkan dalam tempoh yang ditetapkan, istiadat tersebut terpaksa ditangguh.Blog "Kesultanan Johor": Kerja Pengubahsuaian dan Pembaikan Istana Berjalan Lancar

Pada Januari 2015, Yang Dipertua Majlis Jumaah Diraja Johor, Abdul Rahim Ramli menyampaikan perkenan baginda untuk melangsungkan Istiadat Kemahkotaan. Kali terakhir istiadat tersebut dilangsungkan ialah pada tahun 1960 iaitu Istiadat Kemahkotaan Sultan Ismail. Sultan Iskandar pula tidak berkehendak untuk mengadakan Istiadat Kemahkotaan buat dirinya. Istiadat Kemahkotaan Sultan Ibrahim diadakan pada 23 Mac 2015 dan disambut secara besar-besaran yang bermula dari Istiadat Meletak Kerja pada 16 Mac 2015 dan diisi dengan sembilan istiadat utama dan keraian di seluruh negeri Johor sehingga bulan April 2015.

 Pemerintahan 
Pada 30 Jun 2011, Sultan Ibrahim berkenan untuk memandu kereta api terakhir dari Stesen keretapi Tanjong Pagar yang bakal ditutup. Baginda menyatakan bahawa kehendak baginda untuk memandu kereta api terakhir ini ialah wajar kerana nenda baginda, Sultan Ismail lah yang membuka tambak antara Johor dan Singapura pada 1923. 

Sultan Ibrahim juga telah mengisytiharkan Muar sebagai bandar diraja Johor yang baharu, menggantikan Johor Bahru pada 5 Februari 2012, bertepatan dengan sambutan Maulidur Rasul pada ketika itu. Baginda memilih bandar itu kerana warisan sejarah dan tradisi serta suasana yang aman dan indah. Baginda juga menitahkan agar kerajaan negeri menggazetkan kesemua bangunan lama di bandar itu sebagai warisan negeri dan menjaga kebersihan Sungai Muar. Pada 22 November 2012, baginda menjadi Sultan Johor yang pertama menyambut hari keputeraan baginda di bandar itu.

Johor dahulunya menetapkan hujung minggu pada Jumaat dan Sabtu, sama seperti Negeri-negeri Melayu Tidak Bersekutu yang lain. Namun pada 1 Januari 1994, hujung minggu bagi negeri Johor telah dipindahkan ke hari Sabtu dan Ahad selaras dengan Kuala Lumpur dan Singapura. Pada 22 November 2013, sewaktu sambutan hari keputeraan Sultan Ibrahim, baginda telah menitahkan agar Johor memindahkan semula hujung minggunya kepada Jumaat dan Sabtu bermula 1 Januari 2014, bagi memudahkan urusan solat Jumaat. Pemindahan ini telah mencetuskan kekacauan, khususnya kepada syarikat swasta yang berurusan dengan Singapura. Syarikat-syarikat ini kemudiannya meneruskan hujung minggu mereka pada Sabtu dan Ahad.

Pada Ogos 2015, Sultan Ibrahim telah menitahkan untuk menukarkan nama daerah Kulaijaya kepada nama lamanya, Kulai dan nama daerah Ledang ke Tangkak. Baginda juga menitahkan agar nama bandar Nusajaya ditukarkan kepada Iskandar Puteri. Pada Januari 2016, baginda telah mengeluarkan titah larangan rokok elektronik di seluruh negeri Johor bermula 1 Januari 2016, bertujuan demi menjaga kesihatan penduduk Johor.

Pada Oktober 2024, dengan perkenan Sultan Ibrahim, pemangku Sultan Johor, Tunku Mahkota Ismail telah menitahkan bahawa hujung minggu bagi negeri Johor dipindahkan semula ke hari Sabtu dan Ahad bermula pada 1 Januari 2025. Baginda juga bertitah agar syarikat swasta, kerajaan negeri dan pihak yang berkaitan memberikan ruang dan masa yang mencukupi untuk pekerja Muslim menunaikan solat Jumaat.

 Sebagai Yang di-Pertuan Agong 
Pada 27 Oktober 2023, Majlis Raja-Raja dalam Mesyuarat Khas Majlis Raja-Raja ke-263 telah berkenan memilih Sultan Ibrahim sebagai Yang di-Pertuan Agong Malaysia ke-17, bagi menggantikan Al-Sultan Abdullah Ri'ayatuddin Al-Mustafa Billah Shah, Sultan Pahang yang telah tamat tempoh pemerintahan pada 30 Januari 2024. Istiadat mengangkat sumpah dan menandatangani surat sumpah jawatan telah berlangsung pada 31 Januari 2024 di Istana Negara.

Istiadat pertabalan baginda sebagai Yang di-Pertuan Agong pula telah berlangsung pada 20 Julai 2024 di Balairung Seri, Istana Negara.

Kerabat damping
Putera 
 Gelaran  Nama  Tarikh Keputeraan  Tempat Keputeraan  Usia   Tempat Kemangkatan  Tarikh Berkahwin  Pasangan Diraja  Anakanda  Cucunda Pemangku Sultan Johor & Tunku Mahkota Johor  Duli Yang Amat Mulia Tunku Ismail Idris Abdul Majid Abu Bakar Iskandar    Johor    N/A  24 Oktober 2014  Yang Amat Mulia Che' Puan Mahkota Khaleeda Binti Bustamam  Tunku Khalsom Aminah SofiahTunku Iskandar Abdul Jalil Abu Bakar IbrahimTunku Abu Bakar IbrahimTunku Zahrah Zarith Aziyah    Raja Muda Johor  Yang Amat Mulia Tunku Iskandar Abdul Jalil Abu Bakar Ibrahim ibni Tunku Ismail (Cucunda Sultan Ibrahim)    Johor    N/A  N/A  N/A       Yang Amat Mulia Tunku Abu Bakar Ibrahim ibni Tunku Ismail (Cucunda Sultan Ibrahim)   Johor     N/A  N/A  N/A    Tunku Temenggong Johor  Yang Amat Mulia Tunku Idris Iskandar Ismail Abdul Rahman    Johor    N/A  N/A  N/A     Tunku Aris Bendahara Johor  Yang Amat Mulia Tunku Abdul Majid Idris Ismail Ibrahim ibni Almarhum Sultan Iskandar(Adinda Sultan Ibrahim)   Johor    N/A  13 Januari 2006   Tunku Teh Mazni Binti Tunku Yusuf Tunku Mahmood Iskandar Tunku Aisha Menjalara IskandarTunku Abdul Marteen Idris Ismail Ibrahim Iskandar   Tunku Laksamana Johor  Yang Amat Mulia Tunku Abdul Jalil Iskandar    Johor    Johor Bahru  Tidak pernah berkahwin   N/A     Tunku Panglima Johor  Yang Amat Mulia Tunku Abdul Rahman Hassanal Jeffri    Johor     N/A  N/A  N/A     Tunku Putera Johor  Yang Amat Mulia Tunku Abu Bakar Mahmood Iskandar Ibrahim    Johor     N/A  N/A  N/A    

Puteri
 Nama  Tarikh Keputeraan  Tempat Keputeraan  Usia   Tempat Kemangkatan  Tarikh Berkahwin  Pasangan Diraja  Anakanda  Cucunda Yang Amat Mulia Tunku Tun Aminah Maimunah Iskandariah    Johor    N/A  14  Ogos 2017  Dato' Dennis Muhammad Abdullah  Layla Sofiah  Yang Amat Mulia Tunku Khalsom Aminah Sofiah binti Tunku Ismail (Cucunda Sultan Ibrahim)   Johor     N/A  N/A  N/A    Yang Amat Mulia Tunku Zahrah Zarith Aziyah binti Tunku Ismail (Cucunda Sultan Ibrahim)   Johor     N/A  N/A  N/A    Yang Amat Mulia Tunku Puteri Kamariah Aminah Maimunah Iskandariah binti Almarhum Sultan Iskandar(Kekanda Sultan Ibrahim)    Johor    N/A  2 Mei 1977  Tengku Laksamana Selangor Tengku Sulaiman Shah Al-Haj ibni Almarhum Sultan Salahuddin Abdul Aziz Shah Al-Haj   Tengku Haji Shakirin Al-Amin Mahmud Ismail Ahmad Shah  Tengku Indera Bijaya Diraja Selangor Tengku Salehuddin Ismail Shah  Tengku Shahrain Ismail Ibrahim Iskandar Hishamuddin Shah  Tengku Sharifuddin Ibrahim Ismail Iskandar Abdul Aziz Shah  Tengku Kathira Zanariah Ihsan Maimunah Aminah Iskandar Putri  Yang Amat Mulia Tunku Besar Zabedah Aminah Maimunah Iskandariah binti Almarhum Sultan Iskandar (Kekanda Sultan Ibrahim)    Johor    N/A  N/A  N/A  N/A  N/A

Terasul, gelaran, kurniaan dan lambang

Terasul dan gelaran
  22 November 1958 – 11 Mei 1981: Yang Amat Mulia Tunku Ibrahim Ismail ibni Tunku Mahmood Iskandar
  11 Mei 1981 – 3 Julai 1981: Yang Amat Mulia Tunku Ibrahim Ismail ibni Sultan Iskandar
  3 Julai 1981 – 26 April 1984: Duli Yang Amat Mulia Tunku Ibrahim Ismail ibni Sultan Iskandar, Tunku Mahkota Johor
  26 April 1984 – 25 April 1989: Duli Yang Amat Mulia Tunku Mahkota Ibrahim Ismail ibni Sultan Iskandar, Pemangku Sultan Johor
  25 April 1989 – 23 Januari 2010: Duli Yang Amat Mulia Tunku Ibrahim Ismail ibni Sultan Iskandar, Tunku Mahkota Johor
 23 Januari 2010 – 30 Januari 2024: Duli Yang Maha Mulia Sultan Ibrahim ibni Almarhum Sultan Iskandar, Sultan Yang Dipertuan Bagi Negeri dan Jajahan Takluk Johor Darul Ta’zim
31 Januari 2024 – kini: Kebawah Duli Yang Maha Mulia Seri Paduka Baginda Yang di-Pertuan Agong Sultan Ibrahim  

Kurniaan Johor
 30px  :
 50px Darjah Kerabat Johor Yang Amat Dihormati Darjah Kerabat Yang Amat Dihormati Pangkat Pertama (DK I) 
 50px Darjah Mahkota Johor Yang Amat Mulia Pangkat Pertama, Dato’ Sri Paduka Mahkota Johor (SPMJ) – Dato' (28 Oktober 1980)
 50px Pangkat Pertama, Dato' Sri Setia Sultan Ismail Johor (SSIJ) – Dato' (8 April 1990) See photo
 50px Pangkat Pertama Dato’ Sri Mulia Sultan Ibrahim Johor (SMIJ) – Dato' (30 Mac 2015) 
 50px Pingat Kemahkotaan Sultan Ibrahim (10 Februari 1960)
 50px Pingat Kemahkotaan Sultan Iskandar (11 Mei 1981)
 50px Pangkat Pertama Pingat Ibrahim Sultan (PIS I) 
 50px Pingat Kemahkotaan Sultan Ibrahim (23 Mac 2015)
 50px Pangkat Pertama Pingat Sultan Ibrahim (PSI I) (30 Mac 2015)

Kurniaan Malaysia
 30px  : 
 50px Pingat Pertabalan Yang di-Pertuan Agong ke-17 (20 Julai 2024)
 50px Seri Maharaja Mangku Negara (SMN) – Tun (1987) 
 50px Darjah Utama Seri Mahkota Negara (DMN) (2 Mac 2015) 
 30px  :
 50px Darjah Seri Paduka Mahkota Kelantan Yang Amat Mulia (Al-Muhammadi I) (SPMK) – Dato' (1994) 
 50px Darjah Kebesaran Kerabat Kelantan Yang Amat Dihormati (Al-Yunusi) (DK) (2010)Penerima Darjah Kebesaran, Bintang, dan Pingat Persekutuan.
 30px  : 
 50px Darjah Kerabat Negeri Sembilan (DKNS) (14 Februari 2011) DKNS - Articles in Malay 1 : 1 , 3. Utusan (with photo)
 30px  :
 50px Darjah Kerabat Sri Indera Mahkota Pahang Yang Amat Dihormati - Kelas I (DK I) (8 Disember 2023) King confers DK Pahang Award on Johor Sultan, receives DK Johor Award The Star
 50px Darjah Kerabat Sri Indera Mahkota Pahang Yang Amat Dihormati - Kelas II (DK II) (24 Oktober 1997)
 30px  :
 50px Darjah Kerabat Yang Amat Dihormati (DK) (19 April 2010) Sultan of Perak 82nd birthday honours list The Star
 30px  :
 50px Darjah Seri Paduka Mahkota Perlis (SPMP) – Dato' Seri 
 50px Darjah Kerabat Baginda Tuanku Syed Putra Jamalullail (DK) (17 Mei 2010) DK (Perlis) - Article in Malay : 1
 30px  : 
 50px Darjah Kerabat Diraja Selangor Kelas Pertama (DK I) (11 Disember 2010) 
 30px  : 
 50px Darjah Kebesaran Kerabat Terengganu Yang Amat Mulia Darjah Yang Pertama (DK I) (26 April 2013) Johor Sultan Heads Terengganu Honours List
 30px  :
 50px Darjah Kerabat Kedah Yang Amat Mulia (DK) (25 Februari 2018) DK (Kedah) The Star
 30px  : 
 50px Darjah Kebesaran Seri Panglima Darjah Kinabalu (SPDK) – Datuk Seri Panglima
 30px  :
 50px Darjah Datuk Patinggi Bintang Kenyalang (DP) – Datuk Patinggi (2009) Tunku Mahkota Johor dahului senarai penerima darjah kebesaran Sarawak Mstar

Kurniaan luar negara 
 30px  : 
 50px Order of Sheikh Isa ibn Salman Al Khalifa (Wisam al-Shaikh ‘Isa bin Salman Al Khalifa), First Class (2017) 

 30px  : 
 50px  Darjah Kerabat Mahkota Brunei (DKMB) (2014) 柔佛苏丹依布拉欣 获陛下颁赠DKMB勋章, Article in Chinese 
 50px Pingat Jubli Emas Sultan Brunei (2017) 

 30px  :
 50px Grand Cross (GCrS) (Datu) of the Order of Sikatuna (2019) 

Ijazah kehormat
 30px : 
 Ijazah Kehormat Doktor Undang-undang Universiti Nasional Singapura (NUS) - (20 Julai 2022) 

 Catatan 

 Rujukan 

 Ali, Abdullah, Malaysian Protocol and Correct Forms of Address, published by Times Books International, 1986, ISBN 9971653702
 Cheong, Mei Sui, Information Malaysia: 1985 Year Book,published by Berita Publishing, 1985
 De Ledesma, Charles; Lewis, Mark; Savage, Pauline, Malaysia, Singapore and Brunei, published by Rough Guides, 2003, ISBN 1843530945
 Karim, Gulrose; Tate, Desmond Muzaffar, Information Malaysia, published by Berita Publ. Sdn. Bhd., 1989
 Kershaw, Roger, Monarchy in South-East Asia: The Faces of Tradition in Transition, published by Routledge, 2001, ISBN 0415185319
 Morais, John Victor, The Who's who in Malaysia, published by Solai Press., 1967
 Morris, Ira J., My East was Gorgeous, by Ira J. Morris, published by Travel Book Club, 1958
 Nadarajah, K. N, Tengku Ahmad Rithauddeen: His Story, Pelanduk Publications, 2000, ISBN 9679787095
 Nadarajah, Nesalamar, Johore and the Origins of British Control, 1895-1914, published by Arenabuku, 2000, ISBN 9679703185
 Rahman, Abdul; Solomon, J. S., Challenging Times, published by Pelanduk Publications, 1985, ISBN 9679780945
 The International Who's Who 2004: Book with Single-User Online Access, by Elizabeth Sleeman, published by Europa Publications, Published by Routledge, 2003, ISBN 1857432177
 Towards Relevant Education: A General Sourcebook for Teachers, published by Education Forum (Philippines), Alternative Instructional Materials Project, Education Forum, 1986, ISBN 9719100605

 Pautan luar 
 Perihal DYMM Sultan Johor di Portal Rasmi Kerajaan Negeri Johor Darul Ta'zim




Kategori:Sultan Johor abad ke-21
Kategori:Sultan Johor – Wangsa Temenggung
Kategori:Muslim Malaysia
Kategori:Orang Malaysia berketurunan Bali
Kategori:Orang Malaysia berketurunan Inggeris
Kategori:Orang Malaysia berketurunan Cina
Kategori:Orang Malaysia berketurunan Denmark
Kategori:Orang Malaysia berketurunan Melayu
Kategori:Penerima Darjah Kerabat Negeri Sembilan
Kategori:Penerima Darjah Utama Seri Mahkota Negara
Kategori:Penerima Darjah Kerabat Johor Yang Amat Dihormati Pangkat Pertama
Kategori:Penerima Darjah Dato’ Sri Paduka Mahkota Johor
Kategori:Penerima Seri Maharaja Mangku Negara
Kategori:Tunku Mahkota Johor
Kategori:Penerima Darjah Kerabat Sri Indera Mahkota Pahang II
Kategori:Penerima Darjah Kerabat Kelantan Yang Amat Dihormati
Kategori:Penerima Darjah Seri Paduka Mahkota Kelantan